b'\n_START_ARTICLE_\nErik Stensi\xc3\xb6\n_START_PARAGRAPH_\nErik Helge Osvald Stensi\xc3\xb6 (s. 2. lokakuuta 1891, D\xc3\xb6derhult \xe2\x80\x93 11. tammikuuta 1984) oli ruotsalainen paleontologi, Naturhistoriska riksmuseetin paleontologisen osaston esimies 1923\xe2\x80\x931933 ja uudelleen 1935\xe2\x80\x931959 ja vuosina 1933\xe2\x80\x931935 professori Upsalassa. H\xc3\xa4n sai aikaan merkitt\xc3\xa4vi\xc3\xa4 tuloksia fossiilisten kalojen anatomiaa ja kehityshistoriaa koskeneilla tutkimuksillaan. H\xc3\xa4n kehitti pitk\xc3\xa4lle leikesarjatekniikan, jonka avulla voidaan selvitt\xc3\xa4\xc3\xa4 selk\xc3\xa4rankaisten p\xc3\xa4\xc3\xa4kallon luissa painaumina j\xc3\xa4ljell\xc3\xa4 olevien hermojen ja aivoverisuonten paikat.'